Spejderopsparing hos skovlundespejderne

En spejderopsparing er tænkt som en måde at spare op på, når spejder eller dennes forældre yder en særlig indsats. Indsatser, som giver opsparing er defineret her og kan tillige defineres af bestyrelsen. Ansvaret for indberetning af opsparing ligger hos de ledere, der har indgået aftalen med forældrene og dermed har viden om, hvem der har deltaget.

Pengene indsættes på spejderens ’konto’ og kan overføres fra år til år. Hvis en spejder stopper, kan kontoens indestående overdrages til søskende. Det vil ikke ske automatisk, men kræve at forældrene selv tager kontakt til kassereren. Kontoens indestående vil aldrig kunne udbetales – en stoppet spejders indestående går tilbage i gruppekassen.

Hvordan kan man spare op?

* Kørsel til ture. Almindelige weekendture giver 25 kr. for en tur. Det er en forudsætning, at der er flere børn med i bilen og at det er aftalt med lederne. Det vil sige, at en spejder der kommer senere eller bliver hentet før på en tur IKKE får kørselspenge
* Ved kørsel til arrangementer længere væk, kan der særlig aftales kørselsgodtgørelse med kassereren.
* Det er den leder, der har truffet aftaler om kørsel, der har ansvaret for at levere en liste til kassereren.
* Hjælp til Sankt Hans giver opsparing på spejderkonti. XX % af overskuddet fordeles mellem de deltagende (forældre opsparer på børnenes konti, spejdere i trop og seniorer opsparer også selv). Til Sct. Hans får mini/mikro og juniorspejdere i fuld uniform et gratis turpas, hvis de hjælper i væsentlig grad på aktiviteterne (vurderes af lederne)
* Hjælp til juletræssalg giver ligeledes opsparing på spejderkonti. Her udloddes XX % af overskuddet og fordeles i forhold til de timer, der er doneret – spejdere fra Trop og senior opsparer også. Lederne har ansvaret for at indberette, hvilke spejdere, der har leveret hvor mange timer.
* I forbindelse med andre opgaver, der giver penge til gruppen skal XX % fordeles mellem de, der har løst opgaven. De skal fordeles procentvis i forhold til antal lagte timer eller antal, hvis der er tale om en uddelingsopgave.

Udlodningsprocenten kan fastsættes fra gang til gang af bestyrelsen, men skal minimum være på 10 %.

Opgørelse af spejderkonti

Spejderkonti opgøres årligt og senest således at det opsparede beløb kan modregnes i sommerlejrbetalingen.

Hvad kan opsparingen anvendes til?

* Pengene er interne og kan alene anvendes til **sommerlejrbetaling** og fra spejdergrenen og op til **betaling af weekender og kurser**.
* Pengene kan ikke bruges hvis der er restance i kontingent.
* Spejder og leder der efter tilmelding alligevel vælger ikke at deltage i den aftalte aktivitet og derfor skal betale fuld pris, kan trækkes i deres opsparing.